সমগ্র খেলোয়াড়ী জীবনে চব্বিশ টেস্ট ও দুইটি ওডিআইয়ে অংশগ্রহণ করেছেন কেরি ও’কিফ। ২১ জানুয়ারি, ১৯৭১ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৮ জুলাই, ১৯৭৭ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি।

অ্যাশেজ সিরিজের পঞ্চম টেস্টে অভিষেক পর্ব সম্পন্ন হয়। তবে, খেলায় তিনি খুব কমই ভূমিকা রাখেন। ফলশ্রুতিতে দল থেকে বাদ পড়েন। তবে, স্পিন উপযোগী এসসিজিতে সিরিজের সপ্তম টেস্টে পুণরায় তাকে দলে রাখা হয়। ৩/৪৮ ও ৩/৯৬ বোলিং পরিসংখ্যান গড়লেও খেলায় তার দল জয়লাভ করতে পারেনি ও অ্যাশেজ রক্ষায় ব্যর্থ হয়। এরপর ব্যাট হাতে ২৫.৭৬ গড়ে রান সংগ্রহের কারণে শতবার্ষিকী টেস্টের দ্বিতীয় ইনিংসে ব্যাটিং উদ্বোধনে নেমেছিলেন।

এক পরিসংখ্যানে দেখা যায় যে, বলের উপর তার বেশ মনোযোগ ছিল। টেস্টের ইতিহাসে সর্বাধিকসংখ্যক উইকেট কটের মাধ্যমে পেয়েছেন। প্রাপ্ত ৫৩ উইকেটের ৪৪টিই ছিল কটে যা শতাংশের হিসেবে ৮৪। তার বোলিংয়ের যোগ্যতা নিয়েই মজাদার ঘটনা ঘটে। ১৯৭২ সালে ইংল্যান্ড সফরে ব্যাটসম্যানের বিপরীতে লেগ বিফোর উইকেটে আবেদন জানানো হলে আম্পায়ার তাকে নিরস্ত করেন। বলেন যে বলটি এরচেয়েও বেশি করেছে। অর্থাৎ, বল এতোটাই স্পিন করেছিল যে, স্ট্যাম্পের অনেক দূর দিয়ে চলে যায়। ও’কিফ জানান, আম্পায়ারের এ মন্তব্য বলে তার স্পিন না করার কথাই জানান দেয়। অনেকটা বিদ্রুপাত্মক ছিল বিষয়টি।

আন্তর্জাতিক ক্রিকেট
প্রথম-শ্রেণীর ক্রিকেট
অবসর
বিতর্কিত ভূমিকা